L-Estratt segwenti hu meħud kelma b'kelma mill-Kapitlu 3 tal-Manifest Elettorali ta' Alternattiva Demokratika L-użu personali tad-drogi għandu jigi dekriminalizzat. Vittmi tad-droga għandhom jitqiesu bħala nies li jeħtieġu għajnuna, u mhux bħala kriminali. Fl-istess ħin, dekriminalizzazzjoni tiżgura wkoll li dawk li jużaw id-drogi ghal skop rikreattiv, inkluż dawk li jikkultivaw id-drogi ħfief għall-użu personali, ma jigux kriminalizzati minħabba l-mod ta' għixien tagħhom. Li l-użu tad-drogi jkun dekriminalizzat ifisser li min jinqabad bid-droga għall-uzu personali ma jkunx ikkunsidrat bħala kriminali, u li min ikun vittma tad-droga, ikun ikkunsidrat bħala persuna li għandha bzonn l-għajnuna u mhux bħala persuna li teħtieġ tkun ikkastigata. Dan ifisser li l-vittmi tad-droga jeħtieġu għajnuna professjonali, u mhux kastig. Għandu jkun enfasizzat li persuni li illum qed jintbagħtu l-ħabs minħabba l-użu personali ta'drogi, jistgħu faċilment jispiċċaw jieħdu drogi aktar qawwija jew jidħlu fi ċrieki kriminali meta jitħalltu ma' nies li jieħdu jew imexxu id-drogi fil-ħabs stess.
Snippets from AD's electoral manifesto: (29) Drugs: decriminalisation